**Шығыс Қазақстан облысы Ұлан ауданы Привольное ауылы**

**«Привольное орта мектебі» КММ**

**Баяндама**

**Тақырыбы:**

**ШАҒЫН ЖИНАҚТАЛҒАН МЕКТЕП МҰҒАЛІМДЕРІНІҢ КӘСІБИ ҚҰЗЫРЕТТІЛІГІН ДАМЫТУ ЖОЛДАРЫ**

**Орындаған: Камзина Назира Санатовна**

**2021-2022 оқу жылы**

**ШАҒЫН ЖИНАҚТАЛҒАН МЕКТЕП МҰҒАЛІМДЕРІНІҢ КӘСІБИ ҚҰЗЫРЕТТІЛІГІН ДАМЫТУ ЖОЛДАРЫ**

**«Ертеңін ойлайтын, болашағына үмітпен қарайтын көшпелі ел, ең алдымен, ұрпақ тәрбиесіне, шәкірт біліміне ерекше назар аударады, қандай байлық болмасын, оның түбі бір сарқылатыны хақ. Сарқылмайтын, терең бойлаған сайын, керісінше еселеп арта беретін бір байлық бар, ол – білім».**

**Елбасы Н.Ә. Назарбаев.**

Ұлт мақтанышы болған ұлағатты ұстаз - Құрмаш Нұрғалиев 1925 жылы 29 қазанда Шығыс Қазақстан облысы, Марқакөл ауданының Сармөңке ауылында белсенді колхозшылар Нұрғали мен Күлдәрінің отбасында дүниеге келген. Ұлы Отан соғысына 19 жасында аттанып, бір жылдан кейін Латыш жеріндегі Ауце қаласының түбінде әскери бұйрықты орындау кезінде ауыр жараланып, екі аяқ, бір қолынан айырылады. Әскери госпитальда дәрігерлер өмір үшін күресе отырып, Құмашқа 12 операция жасап, өмірін сақтап қалады. Екі жыл бойы госпитальда жатқан осындай ауыр күндердің өзінде ол білім алып, кәсіп меңгеруді армандады. Орта білім туралы аттестат пен бухгалтерлік курсты аурухана төсегінде жатып алған Құмаш 1945 жылы ағаш протезге нық тұрып, өзін ұстаз болуға даярлады. Құмаш Нұрғалиұлы 1946 жылы елге оралысымен педагогтық еңбек жолын Сармөңке жеті жылдық мектебінде орыс тілі мен әдебиеті пәнінен сабақ беруден бастады. Кейіннен осы мектепте директор болды.

Оқыту мен тәрбиелеудің табысты болуы мектеп басшылары мен педагогтердің қалай жұмыс істегеніне ғана емес, оқушылардың қалай еңбектенгеніне де байланысты. (Қ.Нұрғалиев)

Бүгінде Қазақстанның ауыл мектептерінде көбі шағын жинақталған мектептерге айналуда. Республикада әлеуметтік – экономикалық жағдайдың қалыптасуы, қала халқының өсуі, көшіп-қонудың артуы, туудың төмендеуі шағын жинақталған мектептердің өсуіне әсерін тигізеді.

Қай елдің болсын өсіп өркендеуі, өркениетті дүниеде өзіндік орын алуы оның ұлттық білім беру жүйесінің қалыптасуына, даму бағытына тікелей байланысты."Келер ұрпақ алдында зор жауапкершілік жүгін арқалап келеміз", - деген Елбасы Нұрсұлтан Назарбаевтың сөзі жай айтылған жоқ. Осыдан бастап жас ұрпақ бойындағы іскерлік пен олардың қабілеттерін ашу туындайды. Себебі, қазіргі кезде әр адамның болашағы оның алған білімінің сапасы мен көлеміне қарай сарапқа салынады. Мына бейбіт заманда, көзсіз ерліктің орнын білім басып отыр. Өмір ағымына тек білімі мен білігі жоғары адамдар ғана ілесе алады. Сондықтан бңз сол мемлекеттік стандартқа сай, жан-жақты дамыған, шығармашыл, кәсіби құзыреттілігі дамыған мұғалім болуымыз керек. Оқыту мен оқу, үйрету мен үйрену үнемі бір-бірімен жұптасып отырады. Сондықтан оқу барысында қашанда баланың пәнге деген қызығушылығын арттыру, шығармашылық қабілеттерін дамыту керек. Ол үшін әр пән мұғалімі алдына мынадай мақсаттар қою керек:

1) Алдындағы отырған оқушыны қалай қызықтырсам, әрқайсысын жыл өткен сайын жоғары деңгейге қалай көтерсем;

2)Сол шәкіртімнің бойына қандай қасиеттер мен қабілеттерді дамытуым керек?

3) Ал осыны жүзеге асыру үшін нені біліп, нені пайдалануым керек?

4) Кәсіби құзыреттілігімді қалай дамытуға болады?

Шағын кешенді мектеп дегеніміз – біріккен сынып құрамында шағын оқушылары бар жалпы білім беру мектебі. Ауылдық жерлерде шағын кешенді мектептер жиі кездеседі. Аз кешенді бастауыш мектепте қатарлас сыныптар болмайды, оқушылардың саны аз. Сынып - комплект - бір мұғалім - сынып жетекшісі басқаратын сынып, онда екі, үш, төрт сынып болуы мүмкін. ШЖМ тарихы ерте кезден, сонау Л.Толстой, К.Д.Ушинский өмір сүрген кезеңнен бастау алады. Қазақстан топырағында ондай мектептің пайда болуы Ы.Алтынсариннің ағартушылық қызметімен тікелей байланысты XVIII ғасырдың 60 жылдарында дүниеге келді. Содан бері бұл үлгідегі мектептің мәселесі күн тәртібінен түспей келеді. Шағын кешенді мектептерде негізгі назар ұйымдастыру жұмыстарына аударылады. Шағын жинақталған мектептердің оқу тәрбие үрдісін жетілдіру, дамыту үшін мұғалімдердің педагогикалық іскерлігін шыңдап, шығармашылықпен жұмыс жасауға бағыттау керек. Олармен әдістемелік жұмыстарды әдіскер – мұғалім – әдістемелік бірлестік үш бірлігін сақтай отырып жүргізген тиімді.. Себебі шағын жинақталған мектепке институт қабырғасынан шыққан жас маман екі класты қатар оқыту практикасынан өтпеген, оның әдістемесін толық меңгермеген болып келеді. Сондықтан шағын жинақталған мектеп мұғалімдеріне мектеп жұмысын терең де мазмұнды жоспарлауға нұсқау беріп, білім берудің жаңа технологияларымен жұмыс жасауға бағыттау керек. Әдістемелік көмектер беру үшін сабақтарына тікелей қатысып, әдістемелік талдау жасап, жекеше және топтық, ауызша және жазбаша кеңестер берген дұрыс болады. ШЖМ тұрған орындарына қарай топтастырып, «Әдістемелік күндер» өткізу тиімді. Әдістемелік күнде ашық сабақтармен қатар теориялық баяндамалар да қойылып, тәжірибе алмасуды ұйымдастыруға болады. Шағын жинақталған мектеп мұғалімдерінің шеберлігін шыңдаудың тағы бір жолдары – шағын жинақталған мектеп мұғалімдері үшін сайыстар, [байқаулар](http://www.kzref.org/euraziya-haliarali-eurasian-book-fair-2016-kitap-korme-jermeke.html), бір пәндік немесе бір тақырыптық панорамалық сабақтар сайысын, имитациялық ойындар өткізу. Мұндай жұмыстар мұғалімдердің шағын жинақталған мектептерде жұмыс жасаудағы кәсіби шеберліктерін шыңдайды. ШЖМ әдістемелік көмек ұйымдастыру үшін барлық шағын жинақталған мектептерді «ШЖМ – проблемалары және оқу-тәрбие үрдісін жетілдірудің әдістері мен формаларын іздестіру» деп аталатын үлкен бірлестікке біріктіріп, оларды бірнеше шығармашылық микротопқа бөліп, әр топқа айналысатын проблемаларын бекітіп, жүргізілген жұмыстарды қорытып, жинақтап қажетті әдістемелік жинақ дайындауға болады. Ауылдық жерде өсетін балалар өмірге көбірек бейімделеді. Балалар әр жастағы ұжымдарда тәрбиеленіп, жылы жүзділігімен, ашықтығымен, үйірсектігімен ерекшеленеді. Бірақ кейбір балалар ашушаң, төбелесқор, ұстамсыз, ұқыпсыз, жауапкершілігі жоқ болып келеді. ШЖМ оқушыға тәрбие беретін үш бағыт:

•сабақтағы тәрбие жұмысы;

•сабақтан және сыныптан тыс тәрбие жұмыстары;

•елді мекеннің қоғамдық ортасының тәрбиесі.

Қазақстан Республикасындағы білім беру Тұжырымдамасында: «Білім берудің басты мақсаты: Өзінің және қоғамның мүддесінде өзін-өзі белсенді етуге дайын, өзгермелі даму үстіндегі ортада өмір сүруге бейім, бәсекеге қабілетті және құзыретті, шығармашыл, білімді тұлғаны дамыту және қалыптастыру», - деп нақты көрсетілген. Сонымен қатар мектеп түлегінің негізгі құзырлылығы құндылықты-бағдарлы, мәнедиет-танымдық, оқу-танымдық комуникативті, ақпараттық-технологиялық, әлеуметтік-еңбек және тұлғаны өзін-өзі дамыту құзыреттіліктері бойынша анықталатындығыда белгіленген. Латын тіліндегі «competens» сөзін ғалым К.С. Құдайбергенова: «құзырлылықты білімін, біліктілігін, дағдысын, тұлға, мінез-құлқын ең бастысы тұлға мүмкіндігін бағалаудың критериі мақсатында қарастыру құзырлылық маңызын толық аша алады. Олай болса құзырлылық нәтижеге бағдарланған жаңа білім беру жүйесінің сапалы критериі ретінде әлеуметтік және өмірлік көз қарастарды есепке алу қажет» -деп жазса психология ғылымының кандидаты Б.К. Жұмағалиева құзыреттілікті тұға бойындағы белгілі бір пән бойынша алған нәтижелік білімнің, білім, білік, дағдыларынан көрінуі, ал құзырлылық осы құзыреттілікті тұлғаның пән бойынша алған білімін өз қажеттілігіне сәйкес қолдана, пайдалана білуі деп көрсетеді. Сонда құзыреттілікті білім мен тәрбиенің бір тұтастығын сақтай отырып, жеке тұлғаның өзіндік дамуын жүзеге асырып, өмір сүруге қажетті өзіндік бағдарын айқындауға мүмкіндік беретін құзырлылыққа жеткізуде күтілетін түпкі нәтиже деп түсінуге болады. “Оқудан тиылған ойлаудан да тиылады ” – дейді Құмаш. Мұғалімдердің кәсіби құзыреттілігін дамыту жолдары оқушының әр түрлі өмірлік жағдайларда мектепте алған білімін, білігі мен икем, дағдылары тиімді қолдана отырып, сәтімен шыға білуіне жағдай жасау, сабақ үрдісінде де, сабақтан тыс жүргізілетін жұмыстар арқылы да тиімді ұйымдастыра білу жауапкершілігін жүктейді. Мұғалім мақсаты бүгінгі заман талабы, білімді, білікті, өздігінен тығырықтан шығар жол таба білетін іскер адам тәрбиелеуді қажет етіп отырғандықтан, мектеп қабырғасында жеткіншектердің жеке тұлға ретінде қалыптасуына жағдай жасау. Оқушыға нәтижеге бағытталған білім беруде күтілетін тұлға құзыретілігін төмендегіше сипаттауға болады:

- өзінің даралығын сезініп, өзін-өзі дамыта білуі;

-өзінің қызметін бағалай білуі;

-түйіткіл мәселені шешудің ең тиімді жолдарын таба білу;

-өз алдына мақсат қоя білуі және оны жүзеге асыра білуі;

-өз әрекетінің нәтижелерін бағалай білуі;

-өз бетінше алынған ақпаратты таңдай білуі;

-түрлі өмірлік жағдайларында пайдалы, тиімді шешім қабылдай білуі;

Ел басының Н.Ә.Назарбаевтың халыққа Жолдауының “Бәсекеге қабілетті Қазақстан үшін, бәсекеге қабілетті экономика үшін, бәсекеге қабілетті халық үшін” деп аталуы да соны білдіреді. Ал осы бәсекеде түп­тің түбінде жеңіске білімділер ғана жетпек. Білім мен біліктілік диалектикалық бірліктегі егіз ұғымдар. Біліктілік бар жерде бедел де, күш те, береке де бар. Сондықтан шағын жинақталған мектептерде мұғалімдердің кәсіби құзыреттілігін дамыту- қазіргі заман талабы. Кез келген ұстаз бәсекеге қабілетті, кәсіби шеберлігін шыңдаған, әлеуметтік ортаға тез бейімделгіш, шығармашыл болуы тиіс.Ұстаз! Ұстаз атты аяулы есімге бас имейтін жан жоқ шығар сірә! Дүниеге шыр етіп келген, әрбір адамзат баласы, тамаша өмір сыйлаған аяулы анаға мәңгілік қарыздар болса, ал осынау өмірде көкірегі ояу, көзі қарақты азамат болғаны үшін әрбір адам санасына білім нәрін берген ұстазға өмір бойы қарыздар. Өмірге ұрпақ әкелген асыл аналарды қалай ардақтап, аяласақ, сол ұрпақты тәрбиелеп жүрген ұстаздарды да дәл солай ардақтап аялау шәкірттердің үлкен міндеті. Ұстаз болу, шәкіртпен тіл табысу өте қиын да, күрделі жұмыс екендігі даусыз. Ұстаз шәкіртіне материялдық жағдай жасамағанымен оның өміріне азық болар ең қымбат асыл қасиеттер адамзаттық құндықтармен, біліммен қамтамасыз етіп қаруландырады. Алтын бесік - отбасы болса, алтын ұя - мектеп. Иә, олардың «алтын» деп бағалануы неліктен? Екеуі де қасиетті, әрі қастерлі. Өйткені отбасы адамды дүниеге әкеліп қалыптастырып, дамытып, жетілдіріп жатса, мектеп ақылы мен білімін, адамзаттық құндылықтармен қоса жан-жақты жетілген, толысқан өз бетімен өмір сүруге бейім, қоршаған ортамен тікелей байланысқа шыға алатын толыққанды адам тәрбиелеп шығарады. Бұл екі ортаның да мақсат- мүддесі ортақ, міндеті бір.

Шығыс ойшылы ғұлама Әл-Фараби: «Дүниеде ең оңай нәрсе - ақыл айту, ең қиыны - өзіңді түсіну десе, К.Маркс : «Өзіңді - өзің тану -даналықтың бірінші белгісі»,- деп ескертеді.

Шығармашыл ұстаз - оқу-тәрбие саласындағы осы мамандықты жан-тәнімен сүйетін, оқушылармен бірге қуана алатын шыдамды, ұстамды, мейрімді адам. Ол мынадай қағидаларды басшылыққа алады:

1) Әр [баланың өзіндік қабілеті бар](http://www.kzref.org/jas-kezederine-saj-darindiliti-tabu-joldari.html), сол қабілетін көреді, дамытады.

2) Оқушыға өзін тең адамдай өзіне қарағандай қарайды, балаға айқаламайды, ар- ұжданына тимейді.

3) Ұстаз - қызықты, жұмбақ тұлға оның өзін басқалардан бөліп тұратын ерекше қасиеті бар.

«Ұстаз оқушыға баға қоярда аса бір ұқыптылық танытсын, әрі оқушыларды ұқыпсыздықтан, құнтсыздықтан сақтандыра білсін. Белгілі бір бағаның қойылуында педагогикалық дәлелдеме жайында шәкірттер дұрыс ұғым алуы үшін, мұғалім қысқаша түсініктеме беріп кеткені жөн»,-деп Қ.Нұрғалиев айтқандай, жаңа формация мұғалімі - кәсіби дағды мен педагогикалық дарыны қалыптасқан, жаңалыққа құмар, рухани дүниесі бай, шығармашылықпен жұмыс істейтін жеке тұлға деп көрсетілген, яғни ол ізгілігі мол, әр іске жаңашылдықпен, үлкен ізденіспен зерттеуші ретінде қарайтын, ақпараттық технологияны толық меңгерген коммуникативті, бір сөзбен айтқанда толыққанды құзырлы адам.

ХХІ ғасыр өркениеттің алға басуымен сипатталатын болса, ол әр адамның, жеке тұлғаның шығармашылық деңгейімен анықталады. Көптеген зерттеушілер өркениеттің өзін әр адамдағы шығармашылықтың болуымен байланыстыруы осыдан. Өзіндік ойы бар, кез келген мәселені шешудің жолын таба білетін, заман талаптарына орай өзін саналы түрде өзгерте алатын шығармашыл адамдар қазіргі білімнің идеалы, мұраты.

Шағын жинақталған мектептерде мұғалімдердің кәсіби құзыреттілігін дамыту жолдары - үміттер мен күдіктер, жеңілістер мен жеңістер жолы. Осы жолдан өзіне сабақ алу, жетер биігін белгілей білу, өзінің жетістіктері мен кемшіліктерін талдай алу - мұғалімнің шығармашылығын дамытудағы стратегиялық бағыттары болып табылады. Қорыта айтқанда, интеграция мен ғаламдастыру қатар жүріп келе жатқан бүгінгі таңдағы шағын жинақталған мектептердегі жеткіншектерге білім берудің сапасы мен деңгейін жан-жақты көтеру жаңаша ойлайтын, оқыту мен тәрбиенің жаңа технологиясын қолдана білетін ұстаздардың ғана қолынан келеді. Сол үшін ертеңгі болашағымыз бен болашақ жастарымыздың білімін ойлай отыра, біз сапалы білім беруіміз қажет және де бүгінгі жастар - ел ертеңі екенін де ұмытпағанымыз жөн.

Пайдаланылған әдебиеттер:

1. Әл-Фараби. Өнегелі өмір.

2. Маркс К. Әлеуметтену теориясы.

3. Жаңа педагогикалық технологиялар – болашақ мұғалімдердің кәсіби бағыттылығын қалыптастыру құралы ретінде //Профессионал. - Алматы, 2008.- №3

4.  Тәрбие болашақ жастардың тұлғалық қадір-қасиетін қалыптасты-ратын негізгі құралы. Халықаралық ғылыми-практикалық конференция материлдары.- Алматы, 2008.- І том.\

5. Ғалымжанов Б. Жаңа формация мұғалімнің кәсіби мәдениеті. «Қазақстан мектебі» N1, 2012

6. Жамантаева Қ. Мұғалімнің кәсіби шеберлігі – білім сапасының кілті. «Қазақстан мектебі», N11,2013.

Кәсіби құзыреттілік, дамыту жолдары, шағын мектеп, жаңа, формация, технология, жолдау, комуникативті, құзырлылық, шығармашыл.